
Kooperatív technikák a hátrányos helyzetű gyermekek óvodai nevelésében

Kulcsfogalmak: a kooperativitás, előítélet, óvodai nevelés, hátrányos helyzet.
Dolgozatom fő témája a kooperációs technikák alkalmazása, s ezen belül összpontosítva a kooperáció óvodai nevelés területén történő megjelenésére.
Vizsgálatom célja, megtudni, hogy a kooperációs technikák, illetve a kooperáció alapelvei hogyan érvényesülnek az óvodai nevelésben, különösen a hátrányos helyzetű gyermekek esetében.
A kutatáshoz 3 települést választottam ki, ahol interjút készítettem olyan óvodapedagógusokkal, akiknek gyermekcsoportjaikban hátrányos helyzetű, főként roma gyermekek integrációja zajlik.
A három település (Hajdúböszörmény, Verpelét illetve Mezőkeresztes) kiválasztásában tehát első szempont volt, hogy nagy számban éljenek hátrányos helyzetű családok, míg a másodikként pedig, hogy az óvodai gyermek csoportokban a hátrányos helyzetű gyermekek integrálva nevelődjenek.
Vizsgálatom során azt kutattam, hogy a kooperáció segíti-e a hátrányos helyzetű, roma gyermekek beilleszkedését az óvodai csoportba. Célravezetőbbek-e a heterogén összetételű csoportokban a kooperáció eljárásai, mint versenyeztetés módszerei? Valamint a romákkal kapcsolatos előítéletek befolyásolják-e az óvodai nevelés sikerességét?
A kapott adatok alapján, azt a következtetést vonhatom le, hogy az iskolában alkalmazott kooperációs technikákat nem alkalmazzák az óvodai nevelésben, de a kooperációs alapelvek megjelennek játék bizonyos típusaiban, melyeket a óvodapedagógusok a gyakorlatban alkalmaznak. Az óvodás gyermekek általában nem előítéletesek, esetlegesen megjelenő előítéleteik oka a szülőktől ered, vagy rendezetlen megjelenésükből fakad. A vizsgált óvodai csoportokban inkább az együttműködésre nevelés a jellemző, nem pedig a gyermekek versenyeztetése.




